CELEX: 
Language: mt
Date: 2018-10-16 00:00:00
Title: REGOLAMENT DELEGAT TAL-KUMMISSJONI (UE) .../... li jistabbilixxi lista ta’ indikaturi għar-rapport dwar l-applikazzjoni tar-Regolament (KE) Nru 1082/2006 tal-Parlament Ewropew u tal-Kunsill dwar raggruppament Ewropew ta’ kooperazzjoni territorjali (REKT)

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-ewwel paragrafu tal-Artikolu 17 tar-Regolament (KE) Nru 1082/2006 tal-Parlament Ewropew u tal-Kunsill tal-5 ta’ Lulju 2006 dwar raggruppament Ewropew ta’ kooperazzjoni territorjali (REKT)
                  1
                jgħid li l-Kummissjoni trid tabbozza rapport dwar l-applikazzjoni ta’ dan ir-Regolament. L-indikaturi użati fl-abbozzar tar-rapport għandhom jiġu stabbiliti f’att delegat u għandhom ikopru l-effettività, l-effiċjenza, ir-rilevanza, il-valur miżjud Ewropew u l-marġini għas-simplifikazzjoni.
            
            
               L-objettiv ta’ dan l-att delegat, għalhekk, huwa li jfassal lista ta’ indikaturi użati għall-valutazzjoni tal-applikazzjoni tar-Regolament REKT. Din il-valutazzjoni se sservi ta’ kontribut ewlieni għar-Rapport tal-Kummissjoni.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-konsultazzjonijiet saru f’konformità mal-paragrafu 4 tal-Fehim Komuni dwar l-atti delegati bejn il-Parlament Ewropew, il-Kunsill u l-Kummissjoni Ewropea. Fl-4 ta’ Lulju 2013 u l-14 ta’ Lulju 2017, ġie diskuss abbozz ta’ dan l-att delegat f’laqgħat ta’ grupp ta’ esperti li jinvolvu esperti mill-Istati Membri kollha. Il-Parlament Ewropew ġie nnotifikat kif xieraq dwar id-dati tal-laqgħa, l-aġendi u d-dokumenti rilevanti, biex ikunu jistgħu jsiru t-talbiet għall-parteċipazzjoni fil-laqgħat.
            
            
               3.ELEMENTI ĠURIDIĊI TAL-ATT DELEGAT
            
            
               It-tieni paragrafu tal-Artikolu 17 tar-Regolament (KE) Nru 1082/2006 jagħti s-setgħa lill-Kummissjoni tadotta atti delegati, f’konformità mal-Artikolu 17a, li jistabbilixxi l-lista ta’ indikaturi msemmija fl-ewwel paragrafu.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 16.10.2018
            
            
               li jistabbilixxi lista ta’ indikaturi għar-rapport dwar l-applikazzjoni tar-Regolament (KE) Nru 1082/2006 tal-Parlament Ewropew u tal-Kunsill dwar raggruppament Ewropew ta’ kooperazzjoni territorjali (REKT)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 1082/2006 tal-Parlament Ewropew u tal-Kunsill tal-5 ta’ Lulju 2006 dwar raggruppament Ewropew ta' kooperazzjoni territorjali (REKT)
                  2
               , u b’mod partikolari t-tieni paragrafu tal-Artikolu 17 tiegħu,
            
            
               Billi: 
            
            
               (1)Fl-ewwel rapport tagħha dwar l-applikazzjoni tar-Regolament (KE) Nru 1082/2006, il-Kummissjoni pproponiet għadd ta’ emendi
                  3
               . Ir-Regolament (UE) Nru 1302/2013 tal-Parlament Ewropew u tal-Kunsill
                  4
                tejjeb, ikkjarifika u ssimplifika t-twaqqif u l-funzjonament tar-raggruppamenti Ewropej ta' Kooperazzjoni Territorjali (“REKT”).
            
            
               (2)F’konformità mal-ewwel paragrafu tal-Artikolu 17 tar-Regolament (KE) Nru 1082/2006, il-Kummissjoni għandha tibgħat lill-Parlament Ewropew, lill-Kunsill u lill-Kumitat tar-Reġjuni rapport dwar l-applikazzjoni ta’ dan ir-Regolament, filwaqt li tivvaluta, fuq il-bażi ta’ ċerti indikaturi, l-effettività, l-effiċjenza, ir-rilevanza, il-valur miżjud Ewropew u l-marġini għas-simplifikazzjoni tiegħu.
            
            
               (3)Jenħtieġ li l-indikaturi jgħinu lill-Kummissjoni tifforma opinjoni dwar il-progress li sar sa issa. Jenħtieġ li tiġi introdotta data ta’ skadenza għall-ġbir ta’ informazzjoni għar-rapport u l-progress jenħtieġ li jiġi vvalutat billi s-sitwazzjoni f’ċertu xenarju bażi titqabbel mas-sitwazzjoni fid-data ta’ skadenza stabbilita. Jenħtieġ li jintużaw kemm l-indikaturi kwantitattivi kif ukoll dawk kwalitattivi meta jitfassal ir-rapport.
            
            
               (4)F’konformità mat-tieni subparagrafu tal-Artikolu 3 tar-Regolament (UE) Nru 1302/2013, dan ir-Regolament japplika mit-22 ta’ Ġunju 2014. F’konformità mad-dispożizzjonijiet tranżizzjonali fl-Artikolu 2 ta’ dan ir-Regolament, il-proċedura ta’ approvazzjoni tar-REKT li huma fil-proċess li jitwaqqfu tiddependi fuq id-data tat-22 ta’ Ġunju 2014. Ix-xenarju bażi għall-indikaturi li jkejlu l-progress, għalhekk, jenħtieġ li jkun dak tas-sitwazzjoni fil-21 ta’ Ġunju 2014. Id-data ta’ skadenza biex tkun irċevuta data jew informazzjoni għall-użu tal-indikatur tista’ tiġi stabbilita biss waqt ħidma preparatorja għar-rapport dwar l-applikazzjoni tar-Regolament u jenħtieġ li tissemma fir-rapport.
            
         
         
            
               (5)Jenħtieġ li l-indikatur tal-effettività juri kemm ir-Regolament (KE) Nru 1082/2006 qed jirnexxielu jilħaq b’suċċess l-objettivi tiegħu jew jagħmel progress fl-ilħuq tagħhom.
            
            
               (6)L-indikatur tal-effiċjenza jikkunsidra r-relazzjoni bejn ir-riżorsi jew l-inputs użati u l-bidliet jew ir-riżultati ġġenerati. Fir-rigward tal-proċedura ta’ approvazzjoni għat-twaqqif tar-REKT, l-informazzjoni dwar l-ispejjeż varji għat-twaqqif ta’ korpi ġuridiċi għall-kooperazzjoni tista’ tiġi ġġenerata biss mill-awtoritajiet nazzjonali li kienu approvaw korpi komparabbli qabel. Fl-ambitu tal-valutazzjoni tal-progress tar-REKT u indirettament tal-effiċjenza tar-Regolament (KE) Nru 1082/2006 sa issa, jenħtieġ li l-ispejjeż għall-funzjonament ta’ dawk ir-REKT jitqabblu mal-ispejjeż involuti fir-twaqqif ta’ korp ġuridiku differenti għall-kooperazzjoni. Tqabbil bħal dan jista’, madankollu, jsir biss ma’ REKT li kienu waqqfu minn qabel korp ġuridiku differenti għall-kooperazzjoni.
            
            
               (7)L-indikatur tar-rilevanza jikkunsidra l-estent sa fejn l-objettivi u d-dispożizzjonijiet tar-Regolament (KE) Nru 1082/2006 jikkorrispondu mal-ħtiġijiet tal-membri prospettivi tar-REKT.
            
            
               (8)L-indikatur tas-sostenibbiltà, li huwa marbut mar-rilevanza, jikkunsidra l-għadd ta’ REKT irreġistrati, li fil-fatt ma qed iwettqu l-ebda attività.
            
            
               (9)L-indikatur tal-valur miżjud Ewropew jikkunsidra jekk ir-REKT ġewx imwaqqfa grazzi għar-Regolament (KE) Nru 1082/2006, f’każ li l-membri tar-REKT ma setgħux iwaqqfu korpi ġuridiċi għall-kooperazzjoni territorjali skont il-liġi internazzjonali jew nazzjonali.
            
            
               (10)Fir-rigward tal-marġini għal simplifikazzjoni ulterjuri tar-Regolament (UE) Nru 1082/2006, jenħtieġ li jiġu vvalutati l-elementi għas-simplifikazzjoni, bħall-proċedura għat-twaqqif ta’ REKT ġodda, inkluża l-approvazzjoni taċita mill-awtoritajiet ta’ approvazzjoni nazzjonali, kif introdotti mir-Regolament (UE) Nru 1302/2013,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-indikaturi li jridu jintużaw għar-rapport dwar l-applikazzjoni tar-Regolament (KE) Nru 1082/2006 huma stabbiliti fl-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
            
            
               Magħmul fi Brussell, 16.10.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 210, 31.7.2006, p. 19.
               
               
                  
                     (2)
                  
                        ĠU L 210, 31.7.2006, p. 19.
               
               
                  
                     (3)
                  
                        Ir-Rapport tal-Kummissjoni lill-Parlament Ewropew u lill-Kunsill “L-applikazzjoni tar-Regolament (KE) Nru 1082/2006 dwar Raggruppament Ewropew ta' Kooperazzjoni Territorjali (REKT) - COM(2011) 462 final, 29.7.2011.
               
               
                  
                     (4)
                  
                        Ir-Regolament (UE) Nru 1302/2013 tal-Parlament Ewropew u tal-Kunsill ta' 17 ta’ Diċembru 2013 li jemenda r-Regolament (KE) Nru 1082/2006 dwar raggruppament Ewropew ta' kooperazzjoni territorjali (REKT) fir-rigward tal-kjarifika, is-simplifikazzjoni u t-titjib għat-twaqqif u l-funzjonament ta' tali raggruppamenti (ĠU L 347, 20.12.2013, p. 303).
               
            
      
    ---documentbreak--- 
      
         
         
            
               ANNESS
            
            
               Lista ta’ indikaturi għar-rapport dwar l-applikazzjoni tar-Regolament (KE) Nru 1082/2006 dwar raggruppament Ewropew ta’ kooperazzjoni (REKT)
            
            
            
                     
                        Kriterju ta’ valutazzjoni
                     
                  
                  
                     
                        Isem l-indikatur
                     
                  
                  
                     
                        Unità
                     
                  
               
                     
                        Effettività
                     
                  
                  
                     
                        Il-konformità tar-regoli nazzjonali tal-Istati Membri ma’ dan ir-Regolament
                     
                  
                  
                     
                        Għadd ta’ Stati Membri li adottaw regoli ta’ implimentazzjoni riveduti fid-data ta’ skadenza għar-rapport
                     
                  
               
                     
                  
                  
                     
                        Iż-żieda fit-twaqqif ta’ REKT (Xenarju bażi: għadd ta’ REKT fil-21 ta’ Ġunju 2014: X)
                     
                  
                  
                     
                        Għadd ta’ REKT fid-data ta’ skadenza għar-rapport
                     
                  
               
                     
                  
                  
                     
                        Iż-żieda fil-membri ta’ REKT f’REKT eżistenti (Xenarju bażi: għadd ta’ membri ta’ REKT meta twaqqfu l-ewwel darba)
                     
                  
                  
                     
                        Għadd ta’ membri ta’ REKT fid-data ta’ skadenza għar-rapport
                     
                  
               
                     
                  
                  
                     
                        Iż-żieda fil-membri ta’ REKT skont il-kategorija (Xenarju bażi: Għadd ta’ membri fil-21 ta’ Ġunju 2014: X)
                     
                     
                        Is-sub-indikaturi skont il-kategorija:
                     
                     
                        ·Stati Membri
                     
                     
                        ·awtoritajiet fil-livell nazzjonali
                     
                     
                        ·awtoritajiet reġjonali
                     
                     
                        ·awtoritajiet lokali
                     
                     
                        ·impriżi pubbliċi
                     
                     
                        ·impriżi fdati b’operazzjonijijet ta’ servizzi ta’ interess ekonomiku ġenerali
                     
                     
                        ·assoċjazzjonijiet li jikkonsistu minn korpi li jappartjenu lil waħda jew iktar minn dawn il-kategoriji
                     
                     
                        ·awtoritajiet nazzjonali, reġjonali jew lokali, jew korpi jew impriżi, ekwivalenti għal dawk ta’ hawn fuq minn pajjiż terzi jew pajjiżi jew territorji extra-Ewropej
                     
                  
                  
                     
                        Għadd fid-data ta’ iskadenza għar-rapport
                     
                  
               
                     
                  
                  
                     
                        Iż-żieda fis-servizzi pprovduti riżultat tar-REKT (Xenarju bażi: Għadd ta’ servizzi pprovduti fil-21 ta’ Ġunju 2014: X)
                     
                     
                        Is-subindikaturi skont il-kategorija:
                     
                     
                        ·Saħħa
                     
                     
                        ·Edukazzjoni u taħriġ
                     
                     
                        ·Ambjent, enerġija, ħarsien u tan-natura;
                     
                     
                        ·Trasport
                     
                     
                        ·Riċerka
                     
                     
                        ·Oħrajn
                     
                  
                  
                     
                        Għadd fid-data tal-iskadenza għar-rapport
                     
                  
               
                     
                        Effiċjenza
                     
                  
                  
                     
                        L-ispejjeż biex jitwaqqaf REKT meta mqabbla mal-ispejjeż biex jitwaqqfu strutturi komparabbli skont il-liġi internazzjonali jew nazzjonali
                           1
                        
                     
                  
                  
                     
                        EUR
                     
                  
               
                     
                  
                  
                     
                        L-ispejjeż għall-funzjonament ta’ REKT meta mqabbla mal-ispejjeż għall-funzjonament ta’ strutturi komprabbli skont il-liġi internazzjonali jew nazzjonali.
                     
                  
                  
                     
                        EUR
                     
                  
               
                     
                  
                  
                     
                        Il-proċedura ta’ approvazzjoni għat-twaqqif ta’ REKT meta mqabbla mal-proċedura ta’ approvazzjoni għal korpi komparabbli skont il-liġi internazzjonali jew nazzjonali
                     
                  
                  
                     
                        Għadd ta’ xhur 
                     
                  
               
                     
                        Rilevanza
                     
                  
                  
                     
                        L-użu tar-REKT għall-implimentazzjoni ta’ programm ta’ kooperazzjoni (bħala awtorità ta’ ġestjoni) (Xenarju bażi: Għadd ta’ REKT bi rwol ta’ Awtorità ta’ ġestjoni fil-21 ta’ Ġunju 2014:  X)
                     
                  
                  
                     
                        L-għadd ta’ REKTs nnominati bħala awtorità ta’ ġestjoni ta’ programm ta’ kooperazzjoni fid-data ta’ skadenza għar-rapport
                     
                  
               
                     
                  
                  
                     
                        L-użu ta’ REKT biex tiġi implimentata parti minn programm ta’ kooperazzjoni (eż. subprogrammi, fondi ta’ proġetti żgħar, proġetti ta’ kuntatt bejn il-persuni, Investimenti Territorjali Integrati, Pjanijiet ta’ Azzjoni Konġunta) (Xenarju bażi: għadd ta’ REKT bl-irwol ta’ Awtorità ta’ Ġestjoni fil-21 ta’ Ġunju 2014: X)
                     
                  
                  
                     
                        L-għadd ta’ REKT nnominati biex jimplimentaw parti minn programm ta’ kooperazzjoni fid-data ta’ skadenza għar-rapport
                     
                  
               
                     
                  
                  
                     
                        L-użu ta’ REKT biex tiġi implimentata operazzjoni (Xenarju bażi: l-għadd ta’ REKT bi rwol ta’ Awtorità ta’ Ġestjoni fil-21 ta’ Ġunju 2014. X)
                     
                     
                        Is-subindikaturi skont il-kategorija:
                     
                     
                        ·operazzjoni skont programm ta’ kooperazzjoni (transfruntiera, transnazzjonali jew interreġjonali)
                     
                     
                        ·operazzjoni appoġġjata mill-Unjoni permezz ta’ Fond Ewropew għall-Iżvilupp Reġjonali skont programm ta’ Investiment għall-Mira tat-Tkabbir u l-Impjiegi
                     
                     
                        ·operazzjoni appoġġjata mill-Unjoni permezz tal-Fond Soċjali Ewropew
                     
                     
                        ·operazzjoni appoġġjata mill-Unjoni permezz tal-Fond ta’ Koeżjoni
                     
                     
                        ·operazzjoni/proġett appoġġjati mill-Unjoni barra mill-programmi tal-Politika ta’ Koeżjoni
                     
                  
                  
                     
                        L-għadd fid-data ta’ skadenza għar-rapport
                     
                  
               
                     
                  
                  
                     
                        L-użu ta’ għażliet differenti għall-għażla tal-liġi applikabbli:
                     
                     
                        ·il-liġi applikabbli fir-rigward tal-interpretazzjoni u l-infurzar tal-konvenzjoni (l-Artikolu 8(2)(g));
                     
                     
                        ·il-liġi applikabbli għall-atti tal-organi (l-Artikolu 8(2)(h)); kif ukoll
                     
                     
                        ·il-liġi direttament rilevanti għall-attivitajiet tar-REKT (l-Artikolu 8(2)(j))
                     
                  
                  
                     
                        Kwalitattiv
                     
                  
               
                     
                  
                  
                     
                        L-użu tal-persunal proprju bħala perċentwal tat-total tal-persunal
                           2
                        
                     
                  
                  
                     
                        Perċentwal
                           3
                        
                     
                  
               
                     
                  
                  
                     
                        Il-fatturi motivanti fl-għażla biex jitwaqqaf REKT, għal dawk il-korpi li daħlu formalment fi ftehim REKT
                     
                  
                  
                     
                        Kwalitattiv
                     
                  
               
                     
                        Sostenibbiltà
                     
                  
                  
                     
                        Ir-REKT irreġistrati mingħajr ma wettqu attivitajiet
                     
                  
                  
                     
                        Numru
                     
                  
               
                     
                        Valur miżjud tal-UE
                     
                  
                  
                     
                        L-għadd ta’ strutturi u netwerks ta’ kooperazzjoni territorjali li twaqqfu għax ġie offrut l-istrument tar-REKT skont ir-Regolament (KE) Nru 1082/2006
                     
                  
                  
                     
                        Kwantitattiv/Kwalitattiv
                     
                  
               
                     
                  
                  
                     
                        Il-vantaġġi tal-korp ġuridiku stabbilit skont il-liġi tal-UE meta mqabbel mal-korpi ġuridiċi li jeżistu skont il-liġi internazzjonali jew nazzjonali
                     
                  
                  
                     
                        Kwalitattiv
                     
                  
               
                     
                        Simplifikazzjoni introdotta mill-istrument
                     
                  
                  
                     
                        It-tul ta’ żmien medju biex jitwaqqaf REKT (il-fażi 1: sas-sottomissjoni tal-abbozz tal-konvenzjoni) qabel u wara l-emendar ta’ dan ir-Regolament
                     
                  
                  
                     
                        Xhur
                     
                  
               
                     
                  
                  
                     
                        It-tul ta’ żmien medju biex jitwaqqaf REKT (il-fażi 2: sottomissjoni tal-abbozz tal-konvenzjoni sal-approvazzjoni finali) qabel u wara l-emenda ta’ dan ir-Regolament
                     
                  
                  
                     
                        Xhur
                     
                  
               
                     
                  
                  
                     
                        L-għadd ta’ approvazzjonijiet permezz ta’ approvazzjoni taċita mill-awtoritajiet nazzjonali minbarra fl-Istat Membri tal-uffiċċju reġistrat tar-REKT
                     
                  
                  
                     
                        Għadd (u kwalitattiv)
                     
                  
               
         
         
            
                  
                     (1)
                  
                        Eż. il-Grupp ta’ Kooperazzjoni Euroreġjonali (Kunsill tal-Ewropa); Euroreġjuni, Eurodistretti; Zweckverband (il-liġi Ġermaniża), Consorcio (il-liġi Spanjola), Groupement local de coopération transfrontalière (il-liġi Franċiża).
               
               
                  
                     (2)
                  
                        “Persunal proprju” għall-kuntrarju ta’ persunal delegat minn membri tar-REKT.
               
               
                  
                     (3)
                  
                        Perċentwal ibbażat fuq l-għadd ta’ persunal, l-ebda ħtieġa li jitqiesu ekwivalenti full-time.